AIŠKINAMASIS RAŠTAS

Dėl savivaldybės turto perdavimo pagal patikėjimo sutartį uždarajai akcinei bendrovei „Molėtų švara“

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija ir Lietuvos aplinkos apsaugos investicijų fondas, vadovaudamiesi Lietuvos Respublikos vietos savivaldos įstatymo 6 straipsnio 31 punktu, Lietuvos Respublikos atliekų tvarkymo įstatymo 34 straipsniu, Gaminių ar pakuotės atliekų tvarkymo programos lėšų naudojimo tvarkos aprašo, patvirtinto Lietuvos Respublikos aplinkos ministro 2004 m. kovo 4 d. įsakymu Nr. D1-94 „Dėl Gaminių ar pakuotės atliekų tvarkymo programos lėšų naudojimo tvarkos aprašo ir tarybos darbo reglamento patvirtinimo“, 34 punktu, Gaminių ar pakuotės atliekų tvarkymo programos lėšomis finansuojamų priemonių teikiant dotacijas pakuočių atliekų surinkimo iš gyvenamųjų namų kvartalų priemonių (konteinerių) įsigijimui savivaldybėms sąrašu, patvirtintu Lietuvos Respublikos aplinkos ministro 2015 m. rugsėjo 9 d. įsakymu Nr. D1-640, pasirašė 2015 m. spalio 23 d. dotacijos teikimo sutartį Nr. GPAT-D-35(2015)/A14-476 (toliau – Sutartis). Įgyvendindama Sutartį Molėtų rajono savivaldybės administracija nupirko 1650 vnt. 120 litrų talpos atliekų konteinerių, 1650 vnt. 240 litrų talpos atliekų konteinerių.

Molėtų rajono savivaldybės savarankiškąją funkciją – komunalinių atliekų tvarkymo sistemų diegimą, antrinių žaliavų surinkimą ir perdirbimo organizavimą ir apsaugą – įgyvendina UAB „Molėtų švara“, todėl nupirktus naudotus 1650 vnt. 120 litrų talpos ir 1650 vnt. 240 litrų talpos atliekų konteinerius siūloma perduoti UAB „Molėtų švara“ pagal turto patikėjimo sutartį.

Sprendimo tikslas - perduoti konteinerius pagal turto patikėjimo sutartį perduoti juos 5 (penkeriems) metams UAB „Molėtų švara“ vykdyti savivaldybės savarankiškają funkciją.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 31 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 3 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3 punktas, 3.1, 3.2 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – įsigyti konteineriai, kurių pagalba bus išplėsta komunalinių atliekų surinkimo infrastruktūra, ir tai suteiks gyventojams didesnes galimybes tinkamai tvarkyti komunalines atliekas.

Neigiamų pasekmių nėra.

**4. Priemonės sprendimui įgyvendinti**

Parengti turto patikėjimo sutartį ir turto perdavimo ir priėmimo aktą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6.Vykdytojai, įvykdymo terminai**

Molėtų rajono savivaldybės administracija.